CELEX: 62012TN0039
Language: et
Date: 2012-01-25 00:00:00
Title: Kohtuasi T-39/12 P: 25. jaanuaril 2012 esitatud apellatsioonkaebus Avaliku Teenistuse Kohtu Roberto Di Tullio 29. novembri 2011 . aasta otsuse peale kohtuasjas F-119/10, Di Tullio versus komisjon

14.4.2012   
            
            
               ET
            
            
               Euroopa Liidu Teataja
            
            
               C 109/17
            
         25. jaanuaril 2012 esitatud apellatsioonkaebus Avaliku Teenistuse Kohtu Roberto Di Tullio 29. novembri 2011. aasta otsuse peale kohtuasjas F-119/10, Di Tullio versus komisjon
   (Kohtuasi T-39/12 P)
   2012/C 109/39
   Kohtumenetluse keel: prantsuse
   
      Pooled
   
   
      Apellatsioonkaebuse esitaja: Roberto Di Tullio (Rovigo, Itaalia) (esindajad: advokaadid S. Woog ja T. Bontinck)
   
      Teine menetluspool: Euroopa Komisjon
   
      Nõuded
   
   Apellatsioonkaebuse esitaja palub Üldkohtul:
   
               —
            
            
               tunnistada apellatsioonkaebus vastuvõetavaks ja seega
            
         
               —
            
            
               tühistada Euroopa Liidu Avaliku teenistuse kohtu kolmanda koja 29. novembri 2011. aasta otsus kohtuasjas F-119/10, millega kohus jättis põhjendamatuse tõttu rahuldamata hageja nõude tühistada otsus, millega komisjon keeldus talle andmast puhkust sõjaväeteenistuseks;
            
         
               —
            
            
               rahuldada apellatsioonkaebuse esitaja nõuded, mille ta esitas Euroopa Liidu Avaliku teenistuse kohtule;
            
         
               —
            
            
               mõiste mõlema menetlusastme kulud välja kostjalt.
            
         
      Väited ja peamised argumendid
   
   Apellatsioonkaebuse põhjenduseks esitab apellant kaks väidet.
   
               1.
            
            
               Esimene väide, mille kohaselt on Euroopa Liidu Avaliku teenistuse kohus rikkunud õigusnormi ja esitanud väärad ning ebapiisavad põhjendused esimeses menetlusastmes esitatud selle väite analüüsimisel, mille kohaselt on rikutud õiguspärase ootuse ja õiguskindluse põhimõtteid.
            
         
               2.
            
            
               Teine väide, mille kohaselt on rikutud õigusnormi ning õiguspärase ootuse, õiguskindluse, võrdse kohtlemise ja mõistlikkuse põhimõtet, kuna Euroopa Liidu Avaliku teenistuse kohus ei ole antud asjas oma otsuse ajalist kohaldatavust piiranud.